**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.223/7(prot. Nr.7, 47.§) |

Par zemesgabala Ugāles ielā, blakus

nekustamajam īpašumam Ugāles ielā 5,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, 6.1 panta 11 daļu un pārejas noteikumu 11. punktu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137. punktu, izskatot īpašnieku biedrības "Ugāles 5" 2023. gada 19. aprīļa iesniegumu, zemes nomas līgumu, kas 2013. gada 9. jūlijā noslēgts starp Liepājas pilsētas pašvaldību un īpašnieku biedrību "Ugāles 5", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 8. maija priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Pagarināt īpašnieku biedrībai "Ugāles 5" (reģistrācijas Nr.40008134491; juridiskā adrese: Ugāles iela 5-14, Liepāja), kā dzīvojamās mājas Ugāles ielā 5 pārvaldniekam (apsaimniekotājam), līguma par zemesgabala Liepājā Ugāles ielā (kadastra apzīmējums 1700 044 0535), blakus nekustamajam īpašumam Ugāles ielā 5, daļas 160 kv.m platībā iznomāšanu termiņu līdz 2028. gada 8. jūlijam teritorijas labiekārtošanai un autostāvvietu izveidošanai dzīvojamās mājas Ugāles ielā 5 iedzīvotājiem.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2013. gada 9. jūlijā noslēgtajā līgumā noteikto vērtējumu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja īpašnieku biedrības "Ugāles 5" vainas dēļ grozījumi 2013. gada 9. jūlijā noslēgtajā zemes nomas līgumā par zemesgabala Ugāles ielā, blakus nekustamajam īpašumam Ugāles ielā 5, daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |